বয়স ৪০ ছুঁয়েছে, তাও কেন সবসময় উলঙ্গ থাকেন এই যুবক? | অনাবিল সংবাদ
শনিবার, সেপ্টেম্বর ২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
বয়স ৪০ ছুঁয়েছে, তাও কেন সবসময় উলঙ্গ থাকেন এই যুবক?
প্রকাশকাল- ১১:৫০,জুন ২৮, ২০১৭,বিবিধ বিভাগে
ওয়েব ডেস্ক : মৃন্ময় লাহিড়ী, ভারতের কোচবিহার: ‘রাজা, তোর কাপড় কোথায়?’
নীরেন্দ্রনাথ চক্রবর্তীর ‘উলঙ্গ রাজা’ কবিতার শেষ লাইন৷ রাজা এখানে অদৃশ্য রাষ্ট্রশক্তি৷ ছোট্ট শিশুর মুখ দিয়ে সেই রাজার বিরু‌দ্ধে কবির কটাক্ষ কবিতার পরতে পরতে৷ তাঁর কলমে, ‘সবাই দেখছে যে রাজা উলঙ্গ, তবু কারও মনে সংস্কার, কারও ভয়’৷ কিন্ত্ত এমনই এক উলঙ্গ রাজার সন্ধান মিলেছে, যিনি রক্তমাংসের৷ যাকে ছুঁয়ে দেখা যায়৷ যাকে দেখে কেউ হাততালি দেয় না৷ নেই কোনও সংস্কার ও ভয়৷ এমনকী কেউ প্রশ্ন করে না—রাজা, তোর কাপড় কোথায়?
নাম সুবল বর্মন৷ বয়স চল্লিশ৷ সাকিন, কোচবিহারের চান্দামারি পঞ্চায়েতের রাজাপুর। এলাকায় ‘উলঙ্গ সুবল’ নামে বেশি পরিচিত৷ অনেকেই বলেন, ‘উলঙ্গ রাজা’৷ কেন এমন নামকরণ হবে না? জন্মের পর থেকে চল্লিশেও শরীরে এক টুকরো সুতো ওঠেনি যে! শীত, গ্রীষ্ম, বর্ষা উলঙ্গ থাকেন সুবল৷ গ্রামের বাসিন্দাদের কাছে এসবই স্বাভাবিক৷ উলঙ্গ অবস্থায় কাজে যান এই রাজা৷ বাজার করেন৷ কখনও বাইকে ছুটে বেড়ান৷ আবার কখনও সাইকেল চালান৷ চা দোকানে আড্ডা দেন আর পাঁচজনের মতোই৷ কেউ তাঁকে নিয়ে কৌতুক করে না৷
এক সময় স্থানীয় দাদারা জামা— প্যান্টে অভ্যস্ত করতে কম চেষ্টা করেননি৷ কিন্তু সুবলের জেদের কাছে হার মানতে হয়েছে প্রত্যেককে৷ কেন এমনটা? সুবল নিজেই জানালেন, ছোটবেলা থেকেই শরীরে সুতোর কিছু সহ্য হয় না৷ চেষ্টা করেছেন৷ কিন্তু জামা—প্যান্ট পরলে কাঁপিয়ে জ্বর আসে৷ তাই হাল ছেড়ে ঠিক করেছেন উলঙ্গ থাকবেন৷ এখন অভ্যাসে দাঁড়িয়েছে৷ শুধু কি জামা-প্যাণ্ট! বিছানাতেও নেই চাদর৷ তক্তার উপরে পলিথিন পাতা৷ রাতে বালিশে মাথা রেখে ঘুমিয়ে পড়েন তিনি৷ মাঘের শীতে যখন প্রত্যেকে কাবু হয়ে ঠকঠক করে কাঁপতে শুরু করে৷ জ্যাকেট, সোয়েটার, চাদরেও কাজ হয় না তখনও সুবল দিব্যি উলঙ্গ হয়ে ঘুরে বেড়ান৷ চাদর, কম্বল কিছুই দরকার হয় না এই রাজার৷
কষ্ট হয় না? প্রশ্ন শুনে হাসেন সুবল৷ বলেন, “সবই অভ্যাস বুঝলেন! আমার কোনও সমস্যা হয় না৷ অনেকে অবাক চোখে তাকিয়ে থাকে৷ লজ্জা পাই না৷ এভাবেই তো জন্মেছি৷” কিন্ত্ত দুঃখ নেহাত কম নেই৷ উলঙ্গ থাকার জন্য স্কুলে যাওয়া হয়নি তাঁর৷ বড় হয়ে বয়স্ক শিক্ষার ‘নাইট স্কুল’-এ কয়েকদিন গিয়েছিলেন৷ সেখানেই যতটুকু শিখেছেন৷ ইংরেজি, বাংলা লিখতে ও পড়তে পারেন৷ নিজে লেখাপড়া করতে পারেননি এই খেদ মেটাতে পড়শি এক ছেলের লেখাপড়ার দায়িত্ব নিয়েছেন৷ সন্তানসম গোকুল বর্মন এবার মাধ্যমিক পাস করেছে৷ অনেক দূর পড়াতে চান গোকুলকে৷ সুবল বলেন, “আমার হয়নি৷ এই ছেলেটার সমস্ত স্বপ্ন পূরণ করব৷”
সামান্য কিছু জমি থাকলেও আগে কলমিস্ত্রির কাজ করতেন তিনি৷ উলঙ্গ অবস্থায় কত বাড়িতে কলের কাজ করেছেন৷ কত জমিতে শ্যালো বসিয়েছেন তার হিসেব নেই৷ কেউ তাঁকে ঘিরে হইচই করেনি৷ এমনকী মহিলারাও নয়৷ এখন কল মিস্ত্রির কাজ ছেড়ে চান্দামারি মাছ বাজারের পিছনে একটি স্টল নিয়ে রান্নার গ্যাস এবং ওভেন ভাড়ার দোকান খুলেছেন৷ দিনের বেশি সময় দোকানেই থাকেন৷ কখনও খেতে সবজি চাষের কাজ করেন৷ তিনি জানিয়েছেন, এবার আট বিঘে জমির মধ্যে ছয় বিঘেতে পাট, পটল এবং কচু চাষ করেছেন৷ মাত্র দেড় বছর বয়সে বাবা লক্ষ্মীকান্ত বর্মনকে হারিয়েছেন সুবল৷ মা রাজোবালাদেবী প্রয়াত হয়েছেন ষোল বছর বয়সে৷ এরপর থেকে একা। বাড়িতে দু’বেলা নিজেই রান্না করেন৷ যেদিন শরীর ভাল থাকে না পড়শিদের বাজার করে দেন৷ ওরাই খাবারের ব্যবস্থা করে৷ বিয়ে করেননি কেন? প্রশ্ন শুনে হোহো করে হাসিতে ফেটে পড়েন বছর চল্লিশের যুবক৷ বলেন, “এই ন্যাংটো রাজাকে কে মেয়ে দেবে বলুন তো? তাছাড়া বিয়ের পরে অনেক দায়িত্ব থাকে৷ ওসব আমার পক্ষে পালন করা সম্ভব নয়৷ তাই ঠিক করেছি একাই জীবন কাটিয়ে দেব৷” বৃদ্ধ হলে কী করবেন? তাঁর কথায়, “কেন পড়শি ও বন্ধুরা তো আছে৷ তাই ভয় করি না৷”

ছেলেবেলার নিজের হাডুডু খেলার দল ছিল৷ অনেক জায়গায় খেলতে গিয়ে চ্যাম্পিয়ন হয়েছেন৷ এছাড়াও ছিল কুষাণ গানের দল৷ বন্ধুদের সঙ্গে গান গেয়ে বেড়াতেন৷ আজও সেই বন্ধুদের সঙ্গে আড্ডায় মজে অবসর সময় কাটে৷ শহরে যান না? এবার কিছুটা অবাক হলেন উলঙ্গ রাজা৷ উল্টে প্রশ্ন করলেন, “কেন যাব না?” আপনাকে দেখে কেউ কিছু বলে না? সাবলীল উত্তর, “শহরের লোকজনের এত সময় নেই যে আমাকে নিয়ে পড়ে থাকবে৷ আমি দোকানের মালপত্র আনতে যাই৷ কাজ সেরে ফিরে আসি৷ কোনও সমস্যা হয় না৷ এছাড়াও শালবাড়ি, মোরোঙ্গাবাড়ি, গোসানিবাড়ি এলাকায় আত্মীয়দের বাড়িতে যাই৷”
সুবলবাবুর বন্ধু সন্তোষ দাস জানিয়েছেন, এক সময় জামা, প্যান্ট পরানোর অনেক চেষ্টা হয়৷ কম অত্যাচার চলেনি৷ নিরুপায় হয়ে তিনদিন নদীতে লুকিয়ে ছিল৷ প্রতিবেশী নৃপেন বর্মনের কথায়, “সুবল শিশুর মতো৷” সুমিত্র বর্মন, অনিমা বর্মনের মতো বধূরা জানিয়েছেন, বিয়ের পর বাড়ির পাশে উলঙ্গ ছেলেকে দেখে অস্বস্তি হত৷ লজ্জা লাগত৷ এখন কোনও সমস্যা হয় না৷ আর দশজনের মতোই ওকে মনে হয়৷
Comments Off on বয়স ৪০ ছুঁয়েছে, তাও কেন সবসময় উলঙ্গ থাকেন এই যুবক?
← ২ কামরার ঘরের এক মাসের বিদ্যুৎ বিল ৭৫ কোটি টাকা!
বাসর রাতে স্ত্রী কুমারী না হওয়ায় যুবকের কান্ড; ডেইলি মেইল →
সাম্প্রতিক সংবাদ
সাড়ে ৪ হাজার রোহিঙ্গাকে ফেরত পাঠালো বিজিবি
ধুনটে বাংলাদেশ সুপ্রিমকোর্ট বারের ত্রাণ বিতরণ
দুর্গাপুরে নিজেদের সঞ্চয়ের টাকায় বানভাসিদের ত্রান দিল পৗর স্পোটিং ক্লাবের সদস্যগন
পাথুরে নারী
গাজীপুর সিটি কাউন্সিলর খায়রুল বিএসসি’র ঈদ সামগ্রী বিতরণ
নিক্কণ সমর্পণ
মর্মবিধান
গল্পঃ ভালোবাসার অভিমান(শেষ খন্ড)
সাতক্ষীরা জেলা পরিষদ নব-নির্বাচিত সদস্যের সংবর্ধনা অনুষ্ঠিত”
ভাঙ্গুড়ায় মসজিদ ভবন উদ্ধোধন করলেন আ.লীগের মনোনয়ন প্রত্যাশী ইঞ্জিঃ আব্দুল আলীম
আত্রাইয়ে বিভাগীয় কমিশনার,রাজশাহীর ত্রাণ বিতরণ
চাটমোহরে বিএনপির প্রতিষ্ঠা বার্ষিকী পালন
লালমনিরহাটে সৌদী রিয়ালসহ অজ্ঞান পার্টির দুই লিডার আটক
বিএনপির মনোনয়ন প্রত্যাশী এয়ার ভাইস মার্শাল ফখরুল আজম
কলমাকান্দায় ধর্ষণ মামলায় যাবৎ জীবন সাজাপ্রাপ্ত আসামী গ্রেফতার
রাজশাহী ও চলনবিলের সংবাদ
ধুনটে বাংলাদেশ সুপ্রিমকোর্ট বারের ত্রাণ বিতরণ
ভাঙ্গুড়ায় মসজিদ ভবন উদ্ধোধন করলেন আ.লীগের মনোনয়ন প্রত্যাশী ইঞ্জিঃ আব্দুল আলীম
আত্রাইয়ে বিভাগীয় কমিশনার,রাজশাহীর ত্রাণ বিতরণ
চাটমোহরে বিএনপির প্রতিষ্ঠা বার্ষিকী পালন
বিএনপির মনোনয়ন প্রত্যাশী এয়ার ভাইস মার্শাল ফখরুল আজম
পাবনায় ঈদ উৎসব নির্বিঘœ করতে সকল প্রস্তুতি সম্পন্ন — রেখা রানী বালো
বগুড়া সারিয়াকান্দিতে আইজিপি শহীদুল হকের সৌজন্যে বন্যার্তদের মাঝে ত্রাণ বিতরন
বিএল স্কুল ৯৬, সিরাজগঞ্জ এর ঈদসামগ্রী ও ত্রাণ বিতরণ
ঈদ উদযাপনের মাঝে পাবনা-৩ এলাকায় মনোনয়ন প্রতাশীদের গণসংযোগ চলবে
জেলা পুলিশ সুপারকে হুমকি : গুরুদাসপুরে ভূয়া কর্ণেল গ্রেফতার
নন্দকুঁজা নদী থেকে সাংবাদিকের ভাইয়ের লাশ উদ্ধার
বন্যার্তদের পাশে পাবনা-৩ এলাকার আ.লীগের মনোনয়ন প্রত্যাশী আলী আশরাফুল কবির
পাবনা আইডিয়াল ম্যাটস, নার্সিং ইনষ্টিটিউটের বন্যার্তদের মাঝে ঈদ সামগ্রী বিতরণ
নাটোরের পুলিশ সুপারকে বিমান বাহিনীর কর্নেল পরিচয়ে হুমকি দেওয়ার অভিযোগে একজন আটক
নাটোরে স্কুল ব্যাগ ও সেলাই মেশিন বিতরণ

Top
প্রকাশক
সম্পাদকমন্ডলী
সরকার রুহুল আমীন
প্রধান সম্পাদক: শাকিল ইফতেখার
সহযোগী সম্পাদক: মাসুদ রানা
মোবাইল-০১৭১১১১১৭৩৬
সম্পাদক: ইকবাল কবির রনজু
নির্বাহী সম্পাদক: আব্দুল লতিফ রঞ্জু
ইমেইল-rafishafin09@gmail.com
বার্তা সম্পাদক: মোঃ মনিরুজ্জামান ফারুক
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০